13.1.2022
DA
Den Europæiske Unions Tidende
(10)
Ved gennemførelsesafgørelse (EU) 2021/2315 godkendtes overvågningsplanerne for restkoncentrationer vedrørende akvakulturprodukter fra Belize, Brunei, Cuba, Guatemala, Mozambique, Ny Kaledonien, Nicaragua, Nigeria, Tanzania og Venezuela for så vidt angår underkategorien »krebsdyr«.
Bilag IX til gennemførelsesforordning (EU) 2021/405 bør derfor ændres for at afspejle denne godkendelse.
De pågældende tredjelande er blevet underrettet herom.
(11)
Ved gennemførelsesafgørelse (EU) 2021/2315 godkendtes Irans overvågningsplan for restkoncentrationer vedrørende akvakulturprodukter for så vidt angår underkategorierne »produkter af fisk (kaviar)« og »krebsdyr«.
Da Iran nu har fremlagt tilstrækkelig dokumentation og garantier for, at landet opfylder kravene i EU-lovgivningen vedrørende indførsel til Unionen af sendinger af produkter af fisk (kaviar) og krebsdyr fra akvakultur, bør oplysningerne om landet ændres i listen over tredjelande eller regioner heri, hvorfra det er tilladt at indføre sendinger til Unionen af sendinger af visse fiskevarer, jf. bilag IX til gennemførelsesforordning (EU) 2021/405.
Iran er blevet underrettet herom.
(12)
Ved gennemførelsesafgørelse (EU) 2021/2315 blev godkendelsen af Omans overvågningsplan for restkoncen­ trationer vedrørende fisk trukket tilbage.
Oman bør derfor udgå af listen over tredjelande eller regioner heri, hvorfra indførsel til Unionen af visse typer fiskevarer er tilladt, i bilag IX til gennemførelsesforordning (EU) 2021/405.
Oman er blevet underrettet herom.
(13)
Bilag XI til gennemførelsesforordning (EU) 2021/405 indeholder listen over tredjelande eller regioner heri, hvorfra det er tilladt at indføre sendinger af frølår og snegle til Unionen.
Georgien og Rusland bør tilføjes på listen for så vidt angår snegle, da de har fremlagt passende dokumentation og garantier for, at de opfylder kravene i EU-lovgivningen vedrørende indførsel til Unionen af sendinger af disse varer.
(14)
I henhold til Kommissionens beslutning 2007/82/EF (7) skal medlemsstaterne forbyde import fra Guinea af alle fiskevarer bestemt til konsum.
Kommissionen gennemførte en audit i Guinea i 2019 for at evaluere de eksisterende kontrolsystemer for fiskevarer bestemt til konsum og eksport til Unionen.
Den 7. maj 2021 meddelte Kommissionen Guinea, at de fremlagte oplysninger var tilfredsstillende, og at 2019-auditten var blevet afsluttet med et positivt resultat.
Beslutning 2007/82/EF bør derfor ophæves.
På baggrund af resultatet af auditten bør Guinea fortsat opføres i bilag IX til gennemførelsesforordning (EU) 2021/405 som et tredjeland, hvorfra det er tilladt at indføre sendinger til Unionen af sendinger af vildfisk, der ikke er tilberedt eller forarbejdet på anden vis end ved hovedskæring, rensning, nedkøling eller nedfrysning.
(15)
Bilag III, VIII, IX og XI til gennemførelsesforordning (EU) 2021/405 bør derfor ændres.
(16)
Af hensyn til sammenhængen med afgørelse 2011/163/EU og af hensyn til retssikkerheden bør denne forordning træde i kraft hurtigst muligt.
(17)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 Bilag III, VIII, IX og XI til gennemførelsesforordning (EU) 2021/405 erstattes af teksten i bilaget til nærværende forordning.
Artikel 2 Beslutning 2007/82/EF ophæves.
(7) Kommissionens beslutning 2007/82/EF af 2. februar 2007 om beredskabsforanstaltninger, som suspenderer importen fra Republikken Guinea af fiskevarer bestemt til konsum (EUT L 28 af 3.2.2007, s. 25).
L 8/3